  Виталий Пронин 14-тӥ-16-тӥ куартолэзе Йошкар-Олаын студентъёслэн «Фин-угор калыкъёслэн узырлыксы» 2-тӥ форумзы ортчиз. Ужрадэ Удмуртиысь оглом 15 адями пыриськиз.Нырысетӥез фин-угор форум Марий Элын ог 2 ар талэсь азьло вал. Азьлоез сямен ик, таиз но ужрад егитъёслэн улоназы тунсыко шӧм пыӵатӥз. Куноос понна бадӟым, яркыт программа дасямын вал. Котькуд час - выль ужрад.Пор музъем 2 нуналлы 235 студентъёсты огазеяз. Россиысь сяна, ужрадэ пыриськизы кунгож сьӧрысь ӵыжы-выжыосмы но мукет кунъёсысь финно-угроведъёс. Тодон-валанъёсыныз паймытӥз асьме университетысьтымы фин дышетӥсь Симо Кантеле.Таяз аре удмуртъёс форумлэн кутсконаз ик ӟеч ласянь висъяськыны кутскизы. «Тӥляд делегациды мында нокин ӧвӧл!!!», «Удмуртия, ми тӥледды туж зол возьмаськом!!!», «Лыктэ ни ӝоггес! Туж возьмаськом!» - ужрад азьын ик вотэсбамъёсамы та выллем гожтэтъёс вуылыны кутскизы. Удмуртиысь делегация тужгес бадӟымез вал.Зэмзэ но, пор университетысь студентъёс удмуртъёсты туж зол возьмаллям. Уйин ке но вуим, нянен-сылалэн, эктонъёсын-кырӟанъёсын пумитазы, чебер, шуныт огъяулонние интыязы. Капчи мылкыдзэс адӟыса, жадем ик быриз кадь.Форумез радъян борды ог 100 мурт басьтӥськем, котькудӥз аслэсьтыз ужзэ тодэ. Ужрад усьтӥськиз выльдэм мунё театрын, азинтӥськиз урамын. Шур дуртӥ поръякумы, история но карлэн лулчеберетэз сярысь верась интыосын милемыз артистъёс пумиталлязы: театральной представление возьматъязы, кырӟазы, эктћзы, крезьгуро инструментъёсын шудӥзы. Озьы аспӧртэм концерт-экскурсия кылдӥз.Ужрадлэн валтӥсь люкетэз - студентъёслэн конференцизы. Шумпотымон, ужъёсмы пыр ми быгатӥмы тодматыны туала удмурт лулчеберетлэн пӧртэм ӧръ-ёсыныз. Ог дасо ужъёсмы пӧлысь жюриос куиньзэ висъязы. Соос пӧлын - Алексей Пикулевлэн удмурт рэплы сӥзем ужез.- Туннэ нуналлы рэп удмурт лулчеберетын ныры-сетӥ вамышъёссэ лэсьтэ, озьыен, солы сӥзем эскерон ужъёс ӧвӧл на гожтэмын. Соин валче, ужме дасякум, мон тросгес аслэсьтым малпанъёсме пыртылӥ, эскерыны тырши рэп амалэн гожтэм кылбур гуръёсты, - шуэ рэп кырӟась Алексей Пикулев.Анастасия Тутаева Туспуктэмез авторлэн Теги: конференция Фин-угордунне  